Varke kan draers wees van griepvirusse wat aangepas is tot mense en ook ander wat aangepas is tot voëls, wat dit moontlik maak vir die virusse om gene uit te ruil en sodoende ontstaan 'n lyn van pandemiese virusse
In varke kom drie influensa A virus subsoorte voor (H1N1, H3N2 en H1N2) wat wêreldwyd sirkuleer. Dit is bekend dat die griep tot dusver verantwoordelik was vir die sterftes van om en by 81 mense met ingang 26 April 2009 hoofsaaklik in Meksiko en die VSA. In Suid-Afrika bestaan daar kommer dat die virus nie spoedig opgespoor gaan word nie. Die Wêreldgesondheidsorganisasie bestempel die virus as 'n noodgeval. Die naam 'varkgriep' skep wêreldwyd verwarring. In Rusland, Indonesië en nog ander lande het die invoer van varkvleis verbied, maar díe virus, sover bekend, word glad nie van varke verkry nie.
Varkgriep is algemeen onder varke en seldsaam in mense. Mense wat met varke werk veral mense met 'n hoë mate van blootstelling kan varkgriep opdoen as die lyn in staat is om mense te besmet. Hierdie variasies kan gewoonlik egter nie van mens-tot-mens oorgedra word nie. Af en toe kan die Varkgriepvirus egter muteer na 'n vorm wat maklik van mens tot mens oorgedra kan word. Daar word vermoed dat die virus wat die 2009 varkgriep uitbraak veroorsaak het so 'n mutasie ondergaan het. Die virus wat verantwoordelik is vir die 2009 uitbraak is varkgriep genoem vanweë die feit dat een van die proteïene op die oppervlak daarvan ooreenstem met die virus wat gewoonlik varke aantas, maar dis nog onbekend of dié spesifieke variant varke aantas.